Държавен вестник, бр. 10, 2021 г., стр. 87

БРОЙ  10	
Д Ъ Р Ж А В Е Н  В Е С Т Н И К 	
СТР.  87  
състои от номер на линия, номер на самия 
репер и пореден номер на снимката, а за  
II клас – номер на полигон, номер на линия, 
номер на самия репер и пореден номер на 
снимката.
Г л а в а  п е т а
ИЗВЪРШВАНЕ НА НИВЕЛАЦИЯ 
I И II КЛАС
Раздел I
Уреди и пособия
Чл. 49. За нивелация I и II клас се използват 
нивелири и лати, отговарящи на минималните 
изисквания, посочени в таблица 1:
Таблица 1. Минимални изисквания към 
нивелирите и латите
За нивелир
да осигурява средна квадрат-
на грешка за 1 km двоен ни-
велачен ход не по-голяма от:
0,40 mm/km
точност на единично из-
мерване:
0,01 mm
работен диапазон на ком-
пенсатора:
±15' 
средната случайна грешка на 
хоризонтиране на визирната 
ос да е не повече от:
0,4"
максимална стойност на 
ъгъла на колимация:
50"
максимална стойност на 
колимачната грешка:
10"
(0,05 mm/m)
ежедневното изменение на 
колимачната грешка да е не 
повече от:
5"
(0,02 mm/m)
чувствителност на либелата 
не по-ниска от:
10'/2 mm
За всяка лата
индексната грешка на латата 
не повече от:
50 μm
коефициент на температурно 
разширение на инвара не 
повече от:
1,5х10-6/°С
(1,5 ppm/°С)
чувствителност на либелата 
не по-ниска от:
10'/2 mm
За комплект 
лати
разликата между началата 
(нулите) на скалите за всяка 
двойка лати да не надвишава:
0,15 mm
среден латов метър на ком-
плекта лати, определен с 
грешка не по-голяма от:
0,015 mm/m
Чл. 50. Нивелирът се поставя на стабилна 
тринога с несгъваеми крака.
Чл. 51. (1) Употребяват се несгъваеми лати 
с инварни ленти и баркодово разграфяване.
(2) При измерване към стенна призма се 
използва къса висяща лата с награфяване 
(баркод) на скалата, еднакво с това на основ-
ните лати, с които се извършва нивелацията. 
Нулата на късата лата трябва да е съвместена 
с центъра на отвора за щифта, на който тя 
виси от призмата (стенната марка).
(3) Нивелирането се извършва с две лати, 
които образуват един чифт (комплект). Под­
бирането на латите в чифта се извършва от 
производителя или по стойността на дъл-
жината на средния латов метър, определен 
при компарирането им. За един чифт тези 
стойности трябва да са максимално близки.
(4) Латата се фиксира в отвесно положение 
със специална стойка (бипод) с телескопични 
крака съгласно приложение № 11 или с друго 
приспособление. Това положение на латата в 
момента на отчитане се контролира посред-
ством кръглата либела.
Чл. 52. (1) По време на нивелирането 
латите се поставят върху специални подлож-
ки – жабки и клинове, снабдени със стоманени 
остриета за забиване в твърди настилки и за 
противодействие срещу хлъзгане, съгласно 
приложение № 11. 
(2) Подложките тип „жабки“ са с тегло не 
по-малко от 7 кг.
(3) Клиновете са от закалена стомана, с 
дължини 0,30 m, 0,20 m и 0,15 m, като по-
късите се употребяват за твърди настилки и 
почви. Забиването им в земята се извършва 
със специална капачка, която предпазва от 
деформиране горната повърхност на клина.
Чл. 53. (1) Преди началото на измерва-
нията нивелирът и латите се калибрират/
компарират при контролирана температура 
в лаборатория със сертификат ISO 9001:2015 
(или последващ), приложим за „Проверка и 
калибриране на геодезически инструменти“. 
Латите задължително се компарират с компа-
ратор за дигитални инварни баркодови лати.
(2) Преди започване на измерванията уре-
дите и пособията се проверяват и изследват 
и на терен според предписанията, дадени от 
производителя в ръководството за работа на 
съответния инструмент, или по известните 
процедури. Проверките се извършват с чес-
тотата, посочена в приложение № 12, освен 
ако препоръката на производителя е друга.
(3) Независимо от предписанията на произ-
водителя стойността на колимачната грешка 
се проверява ежедневно за автоматично нана-
сяне на съответните корекции върху отчетите.
Чл. 54. Преди извършване на гравиметрич-
ните измервания инструментите се еталонират 
на отсечка от еталонния гравиметричен ход 
между абсолютните гравиметрични станции, 
разположени в АГКК и Националната геоде-
зическа обсерватория „Плана“, с междинни 
точки в София – кв. Симеоново, с. Бистрица 
и с. Железница, включително и отсечката кв. 
Симеоново – кв. Драгалевци – Драгалевски 
манастир или на друга отсечка, указана в 
техническото задание. Резултатите от етало-
нирането се вписват в съответен протокол 
за проверка.